23. veebruaril on Südalinna verekeskus avatud 8.00-16.00 ja Ülemiste Doonorikeskus 09.00-17.00.
#000000
24. veebruaril on verekeskused SULETUD.
#000001
Regionaalhaigla verekeskuse doonoritelgid ootavad linlasi verd loovutama Tallinnas Vabaduse väljakul 6. ja 7. juunil kella 12-18 ning 8. juunil kell 11-17, kinkides nii abivajajatele nende järgmise sünnipäeva. Doonoritelkide pidulik avamine on esmaspäeva (6. juuni) keskpäeval Vabaduse väljakul.
#000003
Regionaalhaigla verekeskuse arendusjuht ning doonoritelkide projektijuht Ülo Lomp sedastab: „Tänavu on verekeskusel ja doonoritel põhjust tähistada mitut tähtpäeva. Mais pidasime verekeskuse 75. sünnipäeva ning juubelisuvi on ka meie doonoritelkidel – esimesest telgisuvest egiidi all „Ka doonor on riigikaitsja!“ saab 10 aastat. Soovime seda vääriliselt tähistada ning kutsume telkide juurde doonorite ja linnarahva meelt lahutama kaitseväe orkestri. Nii avamegi Tallinna telgid 6. juunil kl 11.15 Kaitseväe orkestri uhke kontserdiga, kl 12 on lubanud tulla tervitussõnu ütlema Päästeameti peadirektor Kuno Tammearu ja Riigikogu riigikaitse komisjoni esimees Marko Mihkelson.“
#000004
Regionaalhaigla verekeskuse juhataja dr Riin Kullaste täpsustab: „Telgituur aitab ennetada suvist doonorivere nappust ja pakub doonoritele teistmoodi võimaluse teha head. Telkides valitsev rõõmsameelne õhkkond ning silmatorkav kollane telgikuub meelitab enda juurde palju tegusaid ja abivalmis inimesi.“ Ühtlasi edastab dr Kullaste verekeskuse üleskutse: „Loovutades verd, saame olla kindlad, et Eestis on piisavad varud, et päästa kõikide abivajajate elusid, sest õnnetuste ja ootamatute saatusekäänakute eest ei ole meist keegi kindlustatud, sestap on meie üleskutse kõigile tervetele ja hoolivatele Eesti inimestele: tule ja kingi abivajajatele nende järgmine sünnipäev!“.
#000006
Estonia pst 1, 10143 Tallinn
#000010